[{"text_idx": "#000000", "text": "Napolo kaj ties c\u0302irkau\u0306aj\u0302oj(Historio, arto, folkloro)"}, {"text_idx": "#000003", "text": "Napolo, ne nur la kanzono..."}, {"text_idx": "#000004", "text": "Sed kio vere estas Napolo, oni ekkonas el la recenzata gvidlibro, kiu\nne vane havas la subtitolon \u201cHistorio, arto kaj folkloro\u201d. G\u0302in inau\u0306guras\nla historia arbo de Napolo, kiu prezentas kronologie periodojn de g\u0302ia\nevoluo: de la fondo de Neapolis far grekoj c\u0302. 650 a.K. g\u0302is la jaro 1948,\nkiam c\u0302esis la Itala regno sub la Savoja dinastio."}, {"text_idx": "#000005", "text": "La tekstojn ellaboris Nicolino Rossi, kies poezia gusto precipe sentig\u0302as\nen la prihistoriaj c\u0302apitroj de la libro. G\u0302i komencig\u0302as per la ekesto\nde Napolo, kiel tion transdonas belaj mitoj. Oni diras ankau\u0306, ke la tuta\nbeleco disdonota de Dio post kreado de la tero, trafis Napolon. Volonte\noni kredas tiun legendon spertante altirig\u0302on de la naturbeleco kaj de"}, {"text_idx": "#000006", "text": "Lau\u0306 kompetentuloj, la mediteraneaj urboj \u201cne elkreskas kiel aliaj\nel vilag\u0302oj, sed ili kreas vilag\u0302ojn c\u0302irkau\u0306 si kaj por si\u201d. Fondita\nkiel greka kolonio, la urbo havis tipan strukturon, kiu ankorau\u0306 nun estas\nparte videbla, c\u0302ar rekonstruoj kaj plilarg\u0302igoj de domoj kaj palacoj okazis\nsur malnovegaj strukturoj sen detrui ilin. Dum la romia epoko Napolo ig\u0302is\ncentro de ripozado, sur la marbordo konstruig\u0302is vilaoj, en la urbo mem\nekfloris produktado de luksaj varoj."}, {"text_idx": "#000007", "text": "Dum la Mezepoko Napolo spertis multajn s\u0302ang\u0302ojn sub regado de diversaj\nkonkerantoj, farig\u0302inte vera c\u0302efurbo. Ne vane Predrag Matvejevic\u0301 asertas,\nke \u201cla pralog\u0302antoj de la mediteranea spaco pli sentas sin ligitaj kun\nsia urbo ol kun s\u0302tato au\u0306 nacio... La urboj estis por ili s\u0302tato, nacio\nkaj io pli\u201d. Tion konfirmas la historio de Napolo, kiun leganto sekvas"}, {"text_idx": "#000009", "text": "Napolo neniam plu estos kapabla atingi similan spiritan kaj kulturan\nfloradon, la vivo de la urbo kaj de la s\u0302tato ekiris al decida kaj nehaltigebla"}, {"text_idx": "#000012", "text": "La Napolano kunkreskis kun sia urbo, kaj kiel ni hodiau\u0306 trovas la\natestojn de pasintaj jarcentoj en la urbaj s\u0302tonoj kaj artsignoj, tiel\nplu hodiau\u0306 aperas en la kolektiva konscio de la urbanoj la signoj kaj\natestoj de la homoj kaj de la popoloj, kiuj c\u0302i tie vivis, suferis kaj"}, {"text_idx": "#000013", "text": "Tra la tuta libro Rossi donas apartan atenton al la kulturo, kiu en\nc\u0302iuj epokoj havis kreivajn periodojn. Alestas elstaraj nomoj en multaj\nsferoj de la artoj, literaturo, muziko kaj sciencoj."}, {"text_idx": "#000015", "text": "La libro estas ric\u0302e ilustrita kaj fine trovig\u0302as informoj utilaj por\nvizitantoj kaj turistoj. Bonvenus ankau\u0306 glosaro pri personoj enlibre menciitaj.\nG\u0302i estas valora helpilo por plani kaj efektivigi sian viziton pro la klera\nkaj multscia gvidanto, kiu havigas ne nur necesajn informojn kaj priskribojn,\nsed transdonas la etoson. Lia celo estas ne nur montri \u201callogaj\u0302on\u201d\npor turisto, sed sentigi al la leganto kaj eventuala vizitanto la animon\nde la urbo, kiu multon travivis kaj kiu estas vivanta organismo."}, {"text_idx": "#000017", "text": "Estontaj (kaj praktikantaj) c\u0302ic\u0302eronoj povas uzi la gvidlibron por\nalproprigi elegantan uzadon de fakaj terminoj. C\u0302iuj aliaj kiel interesegan\nlegaj\u0302on pri la historio, arto kaj kulturo de aparta mediteranea perlo."}]